Ralf Adams

Ralf Adams () — 1996-cı ildə Maks Plank Beyin Tədqiqatları İnstitutunda Heinrich Betz-in rəhbərliyi altında akson rəhbərliyi molekulları üzərində apardığı tədqiqatlara görə Frankfurtdakı İohan Volfqanq Höte Universitetində fəlsəfə doktoru elmi dərəcəsini almışdır. Heydelberqdəki Avropa Molekulyar Biologiya Laboratoriyasında (EMBL) Rüdiger Klein qrupunda uğurlu postdoktorluq dövründən sonra o, 2000-ci ildə Londona köçmüş və Londonda Böyük Britaniya Xərçəng Araşdırmalarında öz müstəqil laboratoriyasını qurmuşdur. 2007-ci ildə Maks Plank adına Molekulyar Biotibb İnstitutunun direktoru və Almaniyanın Münster Universitetində professor olur. Ralph Adamsın əsas tədqiqat maraqları damar biologiyası, qan damarlarının böyüməsinin tənzimlənməsi, damar hüceyrələrinin orqana spesifik ixtisaslaşması və damar sistemi ilə ətraf toxumadakı digər hüceyrə növləri arasında qarşılıqlı əlaqədir. Onun komandasının əsas kəşflərinə skeletin inkişafında, sümük homeostazında, yaşa bağlı sümük itkisində və osteoporozda kritik funksional rolu olan sümükdə ixtisaslaşmış damar subpopulyasiyalarının müəyyən edilməsi daxildir. Onun tədqiqatında bir sıra hüceyrə biologiyası yanaşmaları ilə birlikdə qabaqcıl siçan genetikası və konfokal/iki foton mikroskopiyasından istifadə də rast gəlinir. Ralf Adams 2014-cü ildən Avropa Molekulyar Biologiya Fondunun üzvü seçilmişdir. O, Maks Plank Cəmiyyətinin Otto Hahn medalını, Verner Risau mükafatını və Avropa Mikrosirkulyasiya Cəmiyyətinin Malpiqi mükafatını layiq görülmüşdür.

 İstinadlar